L 39/6
EL
Επίσημη Εφημερίδα της Ευρωπαϊκής Ένωσης
9.2.2023
(7)
Επιπροσθέτως, οι Ηνωμένες Πολιτείες κοινοποίησαν στην Επιτροπή 9 εστίες υψηλής παθογονικότητας γρίπης των πτηνών σε πουλερικά στις πολιτείες California (1), Iowa (1), Kansas (2), South Dakota (1), Tennessee (1), Texas (1) και Virginia (2) στις Ηνωμένες Πολιτείες, οι οποίες επιβεβαιώθηκαν μεταξύ της 4ης Ιανουαρίου 2023 και της 30ής Ιανουαρίου 2023 με εργαστηριακή ανάλυση (RT-PCR).
(8)
Κατόπιν της εκδήλωσης αυτών των πρόσφατων εστιών υψηλής παθογονικότητας γρίπης των πτηνών, οι κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών καθόρισαν ζώνες ελέγχου ακτίνας τουλάχιστον 10 km γύρω από τις πληγείσες εγκαταστάσεις και εφάρμοσαν πολιτική εξολόθρευσης με σκοπό τον έλεγχο της παρουσίας της υψηλής παθογονικότητας γρίπης των πτηνών και τον περιορισμό της διασποράς της εν λόγω νόσου.
(9)
Ο Καναδάς, το Ηνωμένο Βασίλειο και οι Ηνωμένες Πολιτείες υπέβαλαν στην Επιτροπή πληροφορίες σχετικά με την επιδημιολογική κατάσταση στο έδαφός τους, καθώς και τα μέτρα που έλαβαν για την πρόληψη της περαιτέρω διασποράς της υψηλής παθογονικότητας γρίπης των πτηνών.
Οι πληροφορίες αυτές αξιολογήθηκαν από την Επιτροπή.
Με βάση την εν λόγω αξιολόγηση και προκειμένου να προστατευτεί το ζωοϋγειονομικό καθεστώς της Ένωσης, δεν θα πρέπει πλέον να επιτρέπεται η είσοδος στην Ένωση φορτίων πουλερικών, ζωικού αναπαραγωγικού υλικού πουλερικών και νωπού κρέατος από πουλερικά και πτερωτά θηράματα από τις περιοχές που υπόκεινται σε περιορισμούς οι οποίες οριοθετήθηκαν από τις κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών λόγω των πρόσφατων εστιών υψηλής παθογονικότητας γρίπης των πτηνών.
(10)
Επιπλέον, ο Καναδάς υπέβαλε επικαιροποιημένες πληροφορίες σχετικά με την επιδημιολογική κατάσταση στο έδαφός του σε σχέση με 39 εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις στις επαρχίες Alberta (7), British Columbia (5), Manitoba (11), Ontario (5), Quebec (4) και Saskatchewan (7) του Καναδά και οι εστίες αυτές επιβεβαιώθηκαν μεταξύ της 7ης Απριλίου 2022 και της 9ης Νοεμβρίου 2022.
(11)
Επιπροσθέτως, το Ηνωμένο Βασίλειο υπέβαλε επικαιροποιημένες πληροφορίες σχετικά με την επιδημιολογική κατάσταση στο έδαφός του σε σχέση με δεκατρείς εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις στις κομητείες Cheshire (2), Cornwall (2), Devon (4), Somerset (1) και Staffordshire (1) στην Αγγλία, στο Ηνωμένο Βασίλειο, Isle of Lewis (1) στη Σκωτία, στο Ηνωμένο Βασίλειο και Anglesey (2) στην Ουαλία, στο Ηνωμένο Βασίλειο, οι οποίες επιβεβαιώθηκαν μεταξύ της 21ης Ιουλίου 2022 και της 24ης Οκτωβρίου 2022.
(12)
Επιπλέον, οι Ηνωμένες Πολιτείες υπέβαλαν επικαιροποιημένες πληροφορίες σχετικά με την επιδημιολογική κατάσταση στο έδαφός τους σε σχέση με πενήντα εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις στις πολιτείες California (5), Colorado (2), Idaho (10), Kansas (2), Kentucky (1), Michigan (2), Minnesota (9), Montana (1), New Jersey (1), New York (1), North Dakota (2), Ohio (1), Oregon (1), Pennsylvania (2), South Dakota (6), Tennesse (1), Utah (2) και Washington (1), στις Ηνωμένες Πολιτείες και οι εστίες αυτές επιβεβαιώθηκαν μεταξύ της 5ης Απριλίου 2022 και της 19ης Οκτωβρίου 2022.
(13)
Ο Καναδάς, το Ηνωμένο Βασίλειο και οι Ηνωμένες Πολιτείες υπέβαλαν επίσης πληροφορίες σχετικά με τα μέτρα που έλαβαν για την πρόληψη της περαιτέρω διασποράς της υψηλής παθογονικότητας γρίπης των πτηνών.
Ειδικότερα, μετά την εκδήλωση αυτών των εστιών της εν λόγω νόσου, ο Καναδάς, το Ηνωμένο Βασίλειο και οι Ηνωμένες Πολιτείες εφάρμοσαν πολιτική εξολόθρευσης με στόχο την αναχαίτιση και τον περιορισμό της διασποράς της εν λόγω νόσου και ολοκλήρωσαν επίσης τα αναγκαία μέτρα καθαρισμού και απολύμανσης μετά την εφαρμογή της πολιτικής εξολόθρευσης στις προσβληθείσες πτηνοτροφικές εκμεταλλεύσεις στα εδάφη τους.
(14)
Η Επιτροπή αξιολόγησε τις πληροφορίες που υπέβαλαν ο Καναδάς, το Ηνωμένο Βασίλειο και οι Ηνωμένες Πολιτείες και κατέληξε στο συμπέρασμα ότι οι εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις έχουν εκριζωθεί και ότι δεν υπάρχει πλέον κανένας κίνδυνος που να συνδέεται με την είσοδο στην Ένωση προϊόντων πουλερικών από τις ζώνες του Καναδά, του Ηνωμένου Βασιλείου και των Ηνωμένων Πολιτειών από τις οποίες είχε ανασταλεί η είσοδος στην Ένωση προϊόντων πουλερικών λόγω των συγκεκριμένων εστιών.
(15)
Συνεπώς, τα παραρτήματα V και XIV του εκτελεστικού κανονισμού (ΕΕ) 2021/404 θα πρέπει να τροποποιηθούν προκειμένου να ληφθεί υπόψη η τρέχουσα επιδημιολογική κατάσταση στον Καναδά, στο Ηνωμένο Βασίλειο και στις Ηνωμένες Πολιτείες όσον αφορά την υψηλής παθογονικότητας γρίπη των πτηνών.